Nemendur á seinna ári kallast B2 , eða byrjendahópur á öðru ári . Þá er mestum hluta af grunn námskeiðum lokið og námið orðið mun meira verklegt í formi fjallaferða og þjálfunar í vetrarfjallamennsku og stjórnun björgunartækja . Í lok ársins teljast nýliðar fullgildir sem „ Björgunarmaður 2 “ samkvæmt skilgreiningu Björgunarskólans . Það þýðir að nýliðar geta tekið meiri þátt í útköllum , þó svo þeir teljist ekki „ inngengnir “ , þ.e. fullgildir meðlimir Flugbjörgunarsveitarinnar . Það gerist á aðalfundi sem vanalegast er haldinn í maí . Fram að þeim tíma er tekinn lokahnykkurinn í fjallamennskuþjálfun og stjórnun björgunartækja . Mætingarskylda er 80% eftir sem áður .